असम के लोक नृत्य
यद्यपि बिहू नृत्य (असमिया : বিহু নৃত্য) की उत्पत्ति अज्ञात है, किन्तु इसका पहला आधिकारिक दस्तावेज अहोम राजा रुद्र सिंह द्वारा बिहु नर्तकियों को 1694 में रुंगली बिहू के लिए रंग घरों में प्रदर्शन करने के हेतु आमंत्रित करना माना जाता है।
छलिया नृत्य
छलिया नृत्य (जिसे छोलिया भी कहा जाता है) उत्तराखण्ड राज्य के कुमाऊं क्षेत्र का एक प्रचलित लोकनृत्य है। यह एक तलवार नृत्य है, जो प्रमुखतः शादी-बारातों या अन्य शुभ अवसरों पर किया जाता है। यह विशेष रूप से कुमाऊँ मण्डल के पिथौरागढ़, चम्पावत, बागेश्वर और अल्मोड़ा जिलों में लोकप्रिय है।